Ħadd ma ndarab wara li kienu sparati diversi tiri ta’ arma tan-nar lejn l-Ambaxxata Amerikana f’Ankara. L-inċident seħħ ftit qabel is-sebħ u hekk kif bejn it-Turkija u l-Istati Uniti hemm tensjoni kbira minħabba l-arrest ta’ reliġjuż Amerikan. B’kollox kienu sparati sitt tiri lejn kanċell li hemm mal-bini fil-5.30am. Din il-ġimgħa l-Ambaxxata tinsab magħluqa minħabba l-festa Iżlamika tal- Eid al-Adha.